cyanic-selkie/wikianc huggingface dataset:
Birztala (ciems)
Birztala (arī Brīvnieki) ir apdzīvota Tukuma novada Sēmes pagastā. Atrodas pagasta dienvidos 2,7 km no pagasta centra Sēmes, 7,0 km no novada centra Tukuma un 79,9 km no Rīgas.
Apdzīvotā vieta atrodas pie autoceļa P131 (Tukums—Ķesterciems—Mērsrags—Kolka) un V1436 (Brīvnieki–Dzirciems–Jēči) krustojuma.
Garoze (upe)
Garoze (arī: Garoza, Garozis, Garozīte) ir Lielupes labā krasta pieteka Jelgavas novadā. Sākas kā novadgrāvis, attekot no Īkstruma ziemeļos no Codes. Tek uz austrumiem, pēc tam paralēli Lielupei uz ziemeļiem pa Zemgales līdzenumu. Lejtecē Velna grāvis savieno to ar ziemeļos tekošo Iecavu, pavasaros to aizver ar slūžu aizvaru pie bijušajām ūdensdzirnavām. Krastos aizsargdambji, baseins stipri meliorēts. Lielākās pietekas ir no kreisā krasta Mazais Ragvēzis (3 km), no labā krasta Dziļstrauts (9 km), Reņģelis (9 km), Sidrabenīte (9 km), Sodzeris (5 km), Velna grāvis (1,7 km), Zaķstrauts (2 km). Lielākās apdzīvotās vietas krastos ir Garoza (Mežotnes pagasts) un Garoza (Salgales pagasts). Pie Garozes 1287. gadā notika Garozas kauja.
Grācas lidosta
Grācas lidosta (de) ir starptautiska lidosta Austrijas dienvidos, uz dienvidiem no Štīrijas galvaspilsētas Grācas centra.
Lidosta šajā vietā atrodas kopš 1913. gada. Neskaitot čārterlidojumus, lidostā regulārus pasažieru aviopārvadājumus 2020. gadā nodrošināja aviosabiedrības Air Dolomiti, Austrian Airlines, Corendon Airlines, Eurowings, KLM, Lufthansa, Swiss International Air Lines un Turkish Airlines. Visu sezonu lidojumi notiek uz 5 valstīm (tās ir Austrija, Nīderlande, Turcija, Šveice, Vācija), bet sezonāli — vēl uz 3 valstīm (tās ir Ēģipte, Grieķija un Spānija).
Akmensupīte
Akmensupīte (arī Akmeņupe, Akmeņupīte) ir neliela Gāršupes labā krasta pieteka Gulbenes novada Lejasciema pagastā uz ziemeļaustrumiem no autoceļu P27 (Smiltene—Gulbene) un V413 (Sinole–Tirzas stacija) krustojuma. Tek ziemeļu-ziemeļaustrumu virzienā.
Televisa
Televisa (pilnais nosaukums Grupo Televisa, S.A.B.) ir Meksikas mediju kompānija, lielākā no spāņu valodā strādājošajām pasaules mediju kompānijām. Tā tika izveidota 1973. gadā. Uzņēmuma galvenā mītne atrodas Mehiko.
Mazie Garanči
Mazie Garanči ir ciems Ozolmuižas pagastā, Rēzeknes novadā. Atrodas 245 km attālumā no Rīgas. Robežojas ar Rēzeknes pilsētas teritoriju.
Ciema apkārtnē atrodas Rēzeknes upe, Kovšu ezers un dzelzceļa stacija Rēzekne I. Mazie Garanči ir vietējā autoceļa V580
(Rēzekne — Ciskādi —Ružina ) sākums.
Muktiņi
Muktiņi var būt:
Viktors Antipins
Viktors Antipins (dzimis ) ir krievu hokejists, aizsargs. Pašlaik (2020) Antipins spēlē KHL līgas kluba Sanktpēterburgas SKA sastāvā.
Viņs tēvs Vladimirs arī bija profesionāls hokejists.
Spēlētāja karjera
Profesionāļa karjeru Antipins sāka 2010.—11. gada sezonā, kad aizvadīja savas pirmās divas spēles KHL kluba Magņitogorskas "Metallurg" rindās. 2011.—12. gada sezonā jaunais aizsargs komandas rindās nevienu spēli neaizvadīja, tā vietā jau trešo sezonu spēlējot Krievijas Jaunatnes hokeja līgas kluba Magņitogorskas "Staļnije Ļisi" sastāvā.
2012.—13. gada sezonā Antipins nostiprinājās "Metallurg" rindās, novembrī tiekot atzīts par līgas labāko jauno spēlētāju, kā arī sezonas gaitā piedaloties 2013. gada KHL Zvaigžņu spēlē. 2013.—14. gada sezonā tika atzīts par janvāra labāko līgas aizsargu, kā arī noslēdza regulāro sezonu ar 17 punktiem un pozitīvu lietderības koeficientu +27. Sezonas izskaņā kopā ar "Metallurg" izcīnīja Gagarina kausu, finālsērijā ar 4—3 pārspējot Prāgas "Lev".
2017. gada maija nogalē parakstīja viena gada līgumu ar NHL klubu Bufalo "Sabres". Nākamajā sezonā "Sabres" rindās aizvadīja 47 spēles, taču tad atgriezās "Metallurg" sastāvā. 2020. gada maijā pievienojās Sanktpēterburgas SKA.
Reforma
Reforma nozīmē nepareizā un neapmierinošā  uzlabošanu vai grozīšanu. Šajā nozīmē vārds tiek lietots kopš 18. gadsimta beigām, un tiek uzskatīts, ka tas ir cēlies no britu muižnieka Kristofera Vivila apvienības kustības, kuras galvenais mērķis bija “parlamentārā reforma”. Reformu parasti uzskata par antitētisku revolūcijai.
Jaunattīstības valstis var veikt plašu reformu klāstu, lai uzlabotu dzīves līmeni, bieži vien ar starptautisku finanšu institūciju un attīstības palīdzības aģentūru atbalstu. Tas var ietvert sevī reformas makroekonomikas politikā, civildienestā un valsts finanšu pārvaldībā.
Modibo Keitas starptautiskā lidosta
<mapframe text="Modibo Keitas starptautiskā lidosta" width=260 height=260 zoom=13 > { "type": "ExternalData", "service": "geoshape", "ids": "Q721258" }
Modibo Keitas starptautiskā lidosta (fr) ir starptautiska lidosta uz denvidaustrumiem no Mali galvaspilsētas Bamako. Vienīgā starptautiskā lidosta valstī. Nosaukta pirmā Mali prezidenta Mobito Keitas (Modibo Keïta, 1915—1977) vārdā.
Lidosta atklāta 1974. gadā. Neskaitot čārterlidojumus un vietējos reisus, lidostā regulārus pasažieru aviopārvadājumus 2023. gadā nodrošināja aviosabiedrības Air Algérie, Air Burkina, Air Côte d'Ivoire, Air France, Air Senegal, Asky Airlines, Corsair International, Ethiopian Airlines, Kenya Airways, Mauritania Airlines, Royal Air Maroc, Sky Mali, Tunisair, Turkish Airlines. Visu sezonu lidojumi notiek uz 15 valstīm (tās ir Alžīrija, Benina, Burkina Faso, Etiopija, Gvineja, Francija, Kenija, Kotdivuāra, Maroka, Mauritānija, Nigēra, Senegāla, Togo, Tunisija, Turcija).
Černoste
Černoste var būt:
Raiens Kalahens
Raiens Kalahens (dzimis 1985. gada 21. martā) ir bijušais amerikāņu hokejists, labās malas uzbrucējs. Karjeras laikā aizvadījis 757 spēles Nacionālās hokeja līgas klubu Ņujorkas "Rangers" un Tampabejas "Lightning" sastāvos, guvis 386 punktus. ASV hokeja izlases rindās izcīnījis sudrabu 2010. gada Olimpisko spēļu turnīrā.
Spēlētāja karjera
2011.—12. gada sezonā Kalahens sāka pildīt "Rangers" kapteiņa funkcijas. 2013.—14. gada sezonas gaitā bija iestrēgušas Kalahena sarunas ar kluba vadību par jauna līguma noslēgšanu, kā rezultātā 2014. gada martā "Rangers" aizmainīja Kalahenu uz Tampabejas "Lightning", pretī saņemot "Lightning" kapteini Martinu Senluī. "Lightning" rindās Kalahens spēlēja turpmākajās sešās sezonās, līdz 2019. gada vasarā savainojuma dēļ viņa karjera tika noslēgta. Par karjeras beigšanu Kalahens oficiāli paziņoja 2020. gada 30. decembrī.
ASV hokeja izlases rindās izcīnījis sudrabu 2010. gada Olimpisko spēļu turnīrā, spēlējis arī 2014. gada turnīrā un 2007. gada Pasaules čempionātā.
Murāni
Murāni var būt:
2021. gada Cēsu novada domes vēlēšanas
'''2021. gada Cēsu novada domes vēlēšanas''' notika 2021. gada Latvijas pašvaldību vēlēšanās. Vēlēšanās Cēsu novada domē tika ievēlēti 19 deputāti. Vēlēšanās piedalījās 10 kandidātu saraksti, kas kopā sastāvēja no 191 kandidāta.
Vēlēšanu norise
Cēsu novadā atradās 29 vēlēšanu iecirkņi. Amatas pagastā varēja nobalsot Amatas pagasta pārvaldē, Cēsu pilsētā varēja nobalsot firmā "Cata", Cēsu 1. pamatskolā, Cēsu 2. pamatskolā, Cēsu pilsētas Pastariņa sākumskolā un Cēsu sporta kompleksā, Drabešu pagastā varēja nobalsot Amatas novada domē un Līvu bibliotēkā, Dzērbenes pagastā varēja nobalsot Dzērbenes pagasta pārvaldē, Inešu pagastā varēja nobalsot Inešu pagasta jauniešu centrā, Jaunpiebalgas pagastā varēja nobalsot Jaunpiebalgas kultūras namā, Kaives pagastā varēja nobalsot Kaives pagasta pārvaldē, Liepas pagastā varēja nobalsot Liepas pamatskolā, Līgatnes pagastā varēja nobalsot Līgatnes novada domē, Līgatnes pilsētā varēja nobalsot Līgatnes novada domē, Mārsnēnu pagastā varēja nobalsot Mārsēnu tautas namā, Nītaures pagastā varēja nobalsot Nītaures pagasta pārvaldē, Priekuļu pagastā varēja nobalsot Jāņmuižas pirmsskolas izglītības iestādē un Priekuļu vidusskolā, Raiskuma pagastā varēja nobalsot Raiskuma pagasta pārvaldē, Skujenes pagastā varēja nobalsot Skujenes tautas namā, Stalbes pagastā varēja nobalsot Pārgaujas novada pašvaldībā, Straupes pagastā varēja nobalsot Straupes pagasta pārvaldē, Taurenes pagastā varēja nobalsot Taurenes pagasta pārvaldē, Vaives pagastā varēja nobalsot Vaives pagasta pārvalde, Vecpiebalgas pagastā varēja nobalsot Vecpiebalgas kultūras namā, Veselavas pagastā varēja nobalsot Veselavas bibliotēkā, Zaubes pagastā varēja nobalsot Zaubes pamatskolā un Zosēnu pagastā varēja nobalsot Zosēnu pagasta padomē.
Oficiālajā vēlēšanu dienā, sestdienā,, iecirkņi bija atvērti no pulksten 7ː00 līdz 20ː00 (LAT) , bet ikkatrā iecirknī vēlētājs varēja arī nobalsot iepriekš — gan pirmdienā, , no pulksten 16ː00 līdz 20ː00 (LAT) , gan ceturtdienā, , no pulksten 9ː00 līdz 16.00 (LAT) , gan arī piektdienā, , no pulksten 13ː00 līdz 20ː00 (LAT).
Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā piemēram, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.
Balsošanas sistēma
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad dome tiek ievēlēta uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.
Novada domē tika ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000 cilvēkiem.
Tiesības piedalīties Cēsu novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Cēsu novada administratīvajā teritorijā 90 dienas pirms vēlēšanu dienas, vai kuriem Cēsu novada administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).
Kandidātu saraksti
Cēsu pils parkā, Cēsīs tika izlozēti sarakstu kārtas numuri.
Ievēlētie deputāti
Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts bija pieejams pēc vēlēšanu rezultātu apstiprināšanas.
Nokia arēna
Nokia arēna (arī Tamperes Klāja arēna; fi) ir daudzfunkcionāla sporta arēna Tamperē, Somijā. Nosaukta tās galvenā sponsora Nokia vārdā.
Arēna tika atklāta 2021. gada decembrī. Sākotnēji tā tika būvēta gaidāmajam 2022. gada Pasaules čempionātam hokejā. Kopš 2021. gada decembra Nokia arēna ir Tappara un Ilves komandu jaunā oficiālā mājas arēna. Latvijas hokeja izlase saistībā ar 2023. gada pasaules čempionātu Nokia arēnā izcīnīja savā pastāvēšanas vēsturē pirmās bronzas medaļas.
Lapland Hotels blakus arēnai atvēra luksusa viesnīcu Lapland Hotels Arena 2021. gada 12. decembrī.
Latviešu konversācijas vārdnīca
Latviešu konversācijas vārdnīca (LKV) ir 21 sējuma liels Anša Gulbja apgāda izdots vispusīgs enciklopēdisks izdevums latviešu valodā, ko pavisam veido 43 008 šķirkļi 168 burtnīcās un kas aptver visas tajā laikā aktuālās zinību nozares. Vārdnīcas galvenais redaktors bija Arveds Švābe, nomināli arī Aleksandrs Būmanis un Kārlis Dišlers, bet atbildīgais sekretārs — Jānis Medenis.
Vēsture
Pievērsties grāmatniecībai un Latviešu konversācijas vārdnīcai izdošanai Ansi Gulbi iedvesmojuši Jēkaba Dravnieka Konversācijas vārdnīcas izstrādes centieni, par ko Gulbis rakstījis: „Toreiz, pirms 35 gadiem, kad saņēmu viņa izdoto Konversācijas vārdnīcas 1. burtnīcu, es tā sajūsminājos, ka nolēmu kļūt par grāmatnieku”.
Latviešu konversācijas vārdnīcu četru sējumu apjomā bija paredzēts pabeigt pusotra gada laikā, taču sākotnējās ieceres vietā tai iznāk 21 sējums, kuru veidošana ilgst 13 gadus. Pirmo sējumu metiens bija 15 000 eksemplāros, kas no 7. sējuma samazinājās līdz 12 000, no 9. sējuma — līdz 10 000, bet no 17. sējuma — līdz 9000 eksemplāru.
Gulbis enciklopēdijas izdevumu sagatavošanu bija tik labi saorganizējis, ka to, kā arī visas izdevniecības darbu, pēc Gulbja nāves 1936. gadā veiksmīgi turpināja viņa māsas dēls Arvīds Mālītis. 1940. gadā, pēc Latvijas okupācijas, enciklopēdijas izdošanu apturēja pie šķirkļa Tjepolo.
Lauderu pareizticīgo baznīca
'''Lauderu Sv. Nikolaja pareizticīgo baznīca''' ir 18. gadsimta vidū celts Latvijas Pareizticīgās Baznīcas dievnams, kas atrodas Ludzas novada Lauderu pagastā pie valsts autoceļa V517 (Pakalni–Lauderi–Ploski), uz ziemeļaustrumiem no Lauderu ciema centra. Valsts nozīmes kultūras piemineklis.
Baznīca kā guļbūves ēka uz laukakmens uzcelta 1767. gadā. Tornis uzcelts 1897. gadā (arhitekts Koršikovs). Valsts nozīmes kultūras pieminekļi ir arī 18. gadsimta altāris ar gleznu "Marijas pasludināšana" (objekts zudis) un divi sānu altāri.
Narbuti
Narbuti var būt:
Finstervalde
Vēsture
Rakstos pirmoreiz minēta 1282. gadā. Pilsētas tiesības no 1336. gada. Pēc Otrā pasaules kara tā atradās VDR sastāvā. Pilsētas pievārtē atradās PSRS aviācijas bāze.
Ekonomika
Pilsētas pievārtē atrodas viena no pasaulē lielākajām saules elektrostacijām - Solarpark Finsterwalde.
Cilvēki
Finstervalde ir futbolista Tomasa Eisfelda (Thomas Eisfeld, 1993) un futbolista Hansa Jirgena Rīdigera (Hans-Jürgen Riediger, 1955) dzimtā pilsēta.
Brizule
Brizule ir ciems Tukuma novada Sēmes pagastā. Atrodas pagasta ziemeļu daļā 6,4 km no pagasta centra Sēmes, 15,6 km no novada centra Tukuma un 84,6 km no Rīgas.
Apdzīvotā vieta atrodas pie autoceļa V1489 (Brizule–Rideļi). Ciemā atrodas Brizules muižas kungu māja un grāfu Lambsdorfu kapliča.
Sergejs Beskrovnovs
Sergejs Beskrovnovs (1956) ir Latvijas krievu inženieris un sabiedriskais darbinieks. Bijušais Daugavpils Vispārējās celtniecības tresta LKP komitejas sekretārs.
1990. gadā viņu ievēlēja par Latvijas Republikas Augstākās padomes deputātu no 75. Daugavpils vēlēšanu apgabala. Bija viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība".
Pēc Augusta puča izgāšanās Latvijas Republikas Augstākā padome sakarā ar vairāku deputātu pretvalstisko darbību Barikāžu laikā laikā izveidoja parlamentārās izmeklēšanas komisiju. Pēc komisijas slēdziena apstiprināšanas 1992. gada 9. jūlijā Augstākā padome nolēma Beskrovnovam anulēt deputāta mandātu (94 deputāti par, 23 pret, neviens atturējās).
90. gads
90. gads bija gads, kas pēc Jūlija kalendāra sākās piektdienā.
Mazie Gavari
Mazie Gavari ir ciems Preiļu pagastā, Preiļu novadā. Atrodas 209 km attālumā no Rīgas.
Somijas Strādnieku galvenā padome
Somijas Strādnieku galvenā padome bija Somijas Sociālistiskās Strādnieku Republikas augstākā varas institūcija, kuras mērķis bija kontolēt izpildvaru (Somijas Tautas pilnvaroto padomi). Pēc izveidotāju ieceres tai bija jākļūst par Sarkanās Somijas parlamentu.
Sākotnēji Strādnieku galvenā padome sastāvēja no 35 locekļiem, vēlāk to skaits tika palielināts līdz 40. Padomē nenotika vēlēšanas, bet pēc kvotu sistēmas pārstāji tika nosūtīti no vairākām strādnieku organizācijām. organizācijām bija tiesības atsaukt savus pārstāvjus. Padomē ietilpa:
Par Strādnieku galvenās padomes priekšsēdētāju tika ievēlēts 1917. gada streiku komitejas loceklis, pārvadātāju arodbiedrības sekretārs Valfrids Pertile.
Padomē tika izveidotas piecas komitejas: konstitūcijas, likumdošanas, finanšu, kara un tautsaimniecības un ārlietu. Konstitūcijas komiteja līdz 18. februārim bija sagatavojusi konstitūciju, kura tika pieņemta 22. februārī. Lai arī pēc konstitūcijas augstākā vara piederēja Strādnieku galvenajai padomei, reāli Sarkanajā Somijā vara piederēja Tautas pilnvaroto padomei.
Liepājas jūrskola
Liepājas jūrskola bija 1843. gadā dibināta privāta mācību iestāde.
Vēsture
Jūrskola dibināta 1843. gadā kā privāta jūrskola, kur mācības notika vācu valodā. Darbojusies līdz 1861. gadam, kad pārveidota par navigācijas klasi Liepājas proģimnāzijas sastāvā. Līdz 1876. gadam klasi beidza 130 audzēkņi.
1876. gadā navigācijas klase, balstoties uz 1867. gada jūrskolu likuma, pārveidota par I (zemākās) kategorijas jūrskolu, kuru uzskata par Liepājas Jūrniecības koledžas priekšteci. 1880. gadā to pārveidoja par III (augstākās) kategorijas jūrskolu. Līdz 1897. gadam skolā bija mācījušies 1250 skolnieki un diplomus ieguvuši: 97 tālbraucēju kapteiņi, 131 tuvbraucēju kapteiņi un tālbraucēju stūrmaņi un 67 tuvbraucēju stūrmaņi. Pēc 1902. gada jūrskolu likumdošanas izmaiņām Liepājas jūrskola bija I (augstākās) kategorijas jūrskola, kurā sagatavoja 1. un 2. šķiras stūrmaņus. Jūrskola darbojās līdz Pirmajam pasaules karam, kad to evakuēja uz Iekškrieviju.
Vēsture Latvijas republikā
1929. gadā Liepājā tika atvērta jūrskola ar kuģu vadītāju, kuģu mehāniķu un zvejniecības nodaļu. Jūrskolā mācījās 131 audzēknis. Sākoties ekonomiskajai krīzei, samazinājās pieprasījums pēc diplomētiem jūrniekiem un jūrskolu 1936. gadā pārdēvēja par Valsts zvejniecības un zivkopības skolu ar mācību ilgumu 4 mēneši. Skolas darbojusies līdz 2. pasaules karam.
Airīšu grāvis (Cieceres pieteka)
Airīšu grāvis ir Cieceres kreisā krasta pieteka Saldus novada Zirņu pagastā.
Tek rietumu virzienā gar autoceļu A9 (Rīga (Skulte)—Liepāja), kurš Airīšu grāvi trīsreiz šķērso. Ietek Ciecerē lejpus Paksītes ietekas. Uz ziemeļiem no ūdensteces Oskara Kalpaka muzejs un piemiņas vieta Airītes. Lejtecē — Viduskroga ciems.
Ansī ezers
Ansī ezers (fr) ir ezers Francijas austrumos, Augšsavojā. Trešais lielākais Francijas ezers, kas pilnībā atrodas valsts teritorijā, pēc Buržē ezera un Granljē ezera. Ezers izstiepts dienvidu ziemeļu virzienā, tā ziemeļu galā atrodas Ansī. Ezers, kurš veidojies pirms 18 000 gadiem, ir salīdzinoši tīrs, jo kopš 20. gadsimta sešdesmitajiem gadiem šeit darbojas stingrs aizsadzības režīms. Ansī ezers ir populārs tūrisma objekts.
Niks Furijs
Niks Furijs (en) ir tēls Marvel Comics komiksos un vairāku supervaroņu komandu līderis, kuru radījuši Džeks Kirbijs un Stens Lī. Personāžs pirmo reizi parādās Sgt. Fury and His Howling Commandos 1. numurā, kas iznāca 1963. gada maijā. Tēls ir izmantots filmās, komiksos, multiplikācijas filmās un datorspēlēs. Filmās un seriālā viņu galvenokārt attēlo amerikāņu aktieris Semjuels Džeksons.
Filmas, kurās viņš ir attēlots
Ar * atzīmētās ir animācijas filmas, kurās Nika Furija tēlu ieskaņojis ir Andrē Vars. Pārējās ir mākslas filmas ar Semjuelu Džeksonu Nika Furija lomā.
Protekcionisms
Protekcionisms ir valsts ekonomiskā politika, kas vērsta uz iekšējā tirgus aizsardzību pret importu. To realizē ar nodokļiem, kvotām, subsīdijām un citām valstiskām regulēšanas metodēm, kas nostāda pašmāju ražotājus izdevīgākā stāvoklī par ārvalstu ražotājiem.
Protekcionisma aizstāvji iekšēja tirgus aizsardzību pamato ar vietējās ražošanas attīstīšanu un darbaspēka nodarbinātības veicināšanu. Šī politika ir pretrunā ar brīvo tirdzniecību, kurā valsts uztur minimālas barjeras ārējai tirdzniecībai. No šīs pozīcijas protekcionisms tiek kritizēts par uzņēmējdarbības brīvības ierobežošanu un patērētāju tiesību pārkāpšanu.
Veidi
Protekcionisma galvenie veidi:
Instrumenti
Protekcionisma īstenošanai tiek pielietoti dažādi instrumenti:
Latvijas Republikas Patentu valde
Patentu valde ir Tieslietu ministrijas pārraudzībā esoša tiešās pārvaldes iestāde ar normatīvajos aktos noteiktu kompetenci rūpnieciskā īpašuma jomā, nodrošinot rūpnieciskā īpašuma tiesību reģistrāciju un reģistru ziņu publikāciju savā oficiālajā izdevumā, veicinot izpratni par šo tiesību aizsardzību valstī un sabiedrībā.
Patentu valde pieņem un izskata personu pieteikumus rūpnieciskā īpašuma objektu tiesiskajai aizsardzībai, veic pieteikumu ekspertīzi, piešķir patentus, reģistrē preču zīmes, dizainparaugus un pusvadītāju izstrādājumu tipogrāfijas un kārto attiecīgos valsts reģistrus, kā arī savas kompetences ietvaros izstrādā normatīvo aktu projektus, rīko profesionālo patentpilnvarnieku (patentpilnvaroto) kvalifikācijas eksāmenus, konsultē juridiskās un fiziskās personas rūpnieciskā īpašuma jautājumos.
Vēsture
Latvijas Republikas neatkarības pirmajā periodā (1918—1940) Patentu valde uzsāka savu darbību 1920. gada 9. februārī un rūpnieciskā īpašuma aizsardzības sistēma darbojās līdz valsts okupācijai 1940. gada 17. jūnijā. Pēc Latvijas neatkarības atjaunošanas uz Latvijas Augstākās Padomes lēmuma pamata "Par Latvijas Republikas Patentu valdes atjaunošanu" 1992. gada 19. februārī Ministru Padome pieņēma lēmumu "Par Patentu valdes dibināšanu". 1992. gada 2. martā atjaunotā Patentu valde uzsāka savu darbību.
Patentu tehniskā bibliotēka
Patentu tehniskā bibliotēka sniedz informatīvu atbalstu izgudrotājam, uzņēmējam, inženierim, dizaineram, kā arī jebkuram tehnisku un radošu ideju ģenerētājam, palīdz orientēties plašajā patentu, preču zīmju un dizainparaugu dokumentu klāstā.
Insbrukas lidosta
Insbrukas lidosta (de) ir starptautiska lidosta Austrijas rietumos, uz rietumiem no Tiroles galvaspilsētas Insbrukas centra. Pasažieru kustība ievērojami pieaug ziemā, kad lidosta apkalpo apkārtējos slēpošanas kūrortus.
Novini
Novini var būt:
Insbrukas lidosta
Lidosta šajā vietā atrodas kopš 1925. gada. Neskaitot čārterlidojumus, lidostā regulārus pasažieru aviopārvadājumus 2020. gadā nodrošināja aviosabiedrības Austrian Airlines, British Airways, easyJet, Israir Airlines, Jet2.com, Luxair, Pobeda, Scandinavian Airlines, Transavia, TUI Airways un TUI fly Belgium. Visu sezonu lidojumi notiek uz 4 valstīm (tās ir Austrija, Lielbritānija, Nīderlande, Vācija), bet sezonāli — vēl uz 7 valstīm (tās ir Beļģija, Dānija, Izraēla, Krievija, Luksemburga, Norvēģija, Zviedrija).
Soprāns
Soprāns ir augstākais cilvēka balss tips. Lielākoties soprāns tiek saistīts ar sievietes dziedājumu, taču pastāv arī zēnu soprāns (līdz balss lūzumam), retāk arī vīriešu kastrātu dziedājums, vai vīriešu falsets, kas iekļaujas soprāna balss diapazonā. Renesanses un baroka laikmeta mūzikā soprāns tiek apzīmēts arī kā diskants. Soprāna balss diapazona robežas ir no Do pirmās oktāvas līdz Fa trešajai oktāvai. Četru balsu pamatsistēmā (soprāns, alts, tenors, bass) soprāns tiek klasificēta kā pirmā balss.
Operā soprāns, atkarībā no balss tesitūras, tembra, skaļuma, kā arī izpildāmās lomas rakstura, tiek iedalīts sekojošās kategorijās :
Artūrs Šilovs
Artūrs Šilovs (dzimis ) ir latviešu hokejists, vārtsargs. Pašlaik (2023) pārstāv AHL vienību Ebotsfordas "Canucks". 2023. gada Pasaules čempionāta bronzas medaļas ieguvējs Latvijas hokeja izlases sastāvā, kā arī čempionāta labākais vārtsargs un vērtīgākais spēlētājs.
Spēlētāja karjera
Pārstāvējis Latvijas U-18 izlasi 2018. gada Pasaules čempionātā hokejā jauniešiem (U-18). 2019. gada NHL drafta 6.kārtā ar kopējo 156. numuru viņu izvēlējās Vankūveras "Canucks". 2019. gada augustā parakstīja 3 gadu sākuma līmeņa līgumu ar Vankūveras "Canucks". Iepriekš pārstāvējis HK Rīga un HS Rīga klubus. Nākamo sezonu Šilovs aizvadīja Ontārio hokeja līgas vienībā Berijas "Colts".
COVID-19 pandēmijas dēļ aizkavējoties hokeja sezonas sākumam Ziemeļamerikā, 2020.—21. gada sezonu A. Šilovs uzsāka Latvijas čempionāta klubā HS Rīga. Vēlāk, spēkā esošo ierobežojumu dēļ HS Rīga turnīrā nevarēja piedalīties, tādēļ Šilovs pārcēlās uz HK Mogo. Sezonas turpinājumā devās uz Ziemeļameriku, kur pievienojās Amerikas hokeja līgas vienībai Manitobas "Moose". 2021. gada aprīlī uz vienu spēli tika pieteikts arī NHL vienības Vankūveras "Canucks" sastāvā, taču laukumā Šilovs nedevās.
2023. gada 16. februārī debitēja NHL Vankūveras "Canucks" sastāvā ar zaudējumu 4:6 Ņujorkas "Rangers".
Aleksandrs Šličkovs
Aleksandrs Šličkovs (ru, dzimis ) ir krievu sporta, sabiedriskais un kultūras darbinieks, Eiropas Paratekvondo savienības prezidents, Pasaules Tekvondo federācijas paratekvondo vadošās institūcijas loceklis. Dibinājis labdarības fondu Сила духа, kas atbalsta cilvēkus ar īpašām vajadzībām. Nacionālo tradīciju, kultūras un mākslas attīstības atbalsta centra valdes priekšsēdētājs.
Biogrāfija
Aleksandrs Šličkovs dzimis 1961. gadā Ust-Labinskā, Krasnodaras novadā, Krievijā. Mācoties skolā, sāka nodarboties grieķu-romiešu cīņas sekcijā, ko vadīja treneris Vladimirs Aļohins. Pēc 8. klases beigšanas iestājās Suvorova karaskolā Maskavā. Savas studijas turpināja Doņetskas militāri-politiskā augstskolā. Mācību laikā trenējās karatē sekcijā, ko vadīja Valērijs Medvedevs (7. dan Šotokan) un Sergejs Lapšins (8. dan Šotokan, trīskārtējs Ukrainas čempions). Aleksandrs Šličkovs kļuva par Ukrainas karatē čempionāta uzvarētāju, sporta meistara kandidātu karatē, ieguva melno jostu.
1983.—1985. gadā Aleksandrs Šličkovs Padomju karaspēka kontingenta sastāvā dienējis Afganistānā. 1986. gadā piedalījās Čornobiļas AES avārijas seku likvidēšanā. Ieskaitīts rezervē no bruņotajiem spēkiem ar kapteiņa pakāpi veselības stāvokļa dēļ.
1990. gadā Šličkovs sāka vadīt noziedzības novēršanas centru Voroņežas apgabala VĻKJS komitejā. 1980. gadu beigās Šličkovs Voroņežas apgabala sporta komitejā organizēja un sāka vadīt Voroņežas apgabala cīņas mākslas skolu Щит, kur viņš sāka aktīvi attīstīt un popularizēt austrumu cīņas mākslu.
Tekvando
No 1990. gada decembra līdz 1991. gada martam stāžējās tekvando katedrā vienā no vadošajām Korejas izglītības iestādēm — Konhi Universitātē Seulā. Kopš 1991. gada Aleksandrs Šličkovs vada Voroņežas apgabala tekvando federāciju WTF, vienu no vadošajām federācijām Krievijas tekvando savienībā. Saskaņā ar 2004.—2010. gada rezultātiem federācija ieņēma vadošo pozīciju starp visiem sporta veidiem, kas tika praktizēti Voroņežas apgabalā. Voroņežas apgabala izlases komanda 4 reizes ir uzvarējusi Krievijas čempionātā komandu kopvērtējumā, 5 reizes izcīnījusi Krievijas kausu, bet sieviešu izlases komanda 9 reizes kļuva par Krievijas kausa uzvarētāju. Federācijā ir vairāk nekā 2 tūkstoši aktīvu dažāda vecuma un sociālo grupu biedru. Darbības laikā ir sagatavoti 9 starptautiskās klases sporta meistari, vairāk nekā 150 Krievijas sporta meistari, vairāk nekā 3500 masu kategorijas sportisti, 450 melnās jostas īpašnieki. Federācijā ir vairāk nekā 50 treneri, tai skaitā 3 Krievijā nopelniem bagāti treneri, 7 republikas kategorijas tiesneši un starptautiskas kategorijas tiesnesis.
No 2010. gada Šličkovs nodarbojas ar veselīga dzīvesveida popularizēšanu un invalīdu iesaistīšanu sporta nodarbībās. Pēc Viskrievijas paratekvando federācijas izveidošanas invalīdiem ar balsta un kustību orgānu sistēmas bojājumiem kļuva par tās viceprezidentu, bet 2013. gadā par prezidentu. 2011. gadā pirmajā Eiropas čempionātā Krievijas komanda ieņēma pirmo komandas vietu, iegūstot 5 zelta, 5 sudraba un 5 bronzas medaļas.
2012. gadā Aleksandrs Šličkovs sāka vadīt Eiropas paratekvondo savienību. Viens no galvenajiem sasniegumiem ieņemamajā amatā bija paratekvondo disciplīnas iekļaušana Paralimpisko spēļu programmā 2020. gadā Tokijā.
2013. gada decembrī 11. Paralimpisko spēļu priekšvakarā, kas norisinājās 2014. gadā Sočos, notika filmas par paratekvondistiem „Garā spēcīgie” (Сильные Духом) pirmizrāde. Filmas režisors bija Andrejs Nikišins, producents bija Aleksandrs Šličkovs. Filmas uzņemšanas laikā radās ideja par labdarības fonda izveidi. 2014. gada martā Aleksandrs Šličkovs sāka vadīt sabiedrisko organizāciju „Garā spēcīgie”, kuras uzdevums ir vispusīgi atbalstīt cilvēkus ar īpašām vajadzībām, kā arī popularizēt un stiprināt veselīgu dzīvesveidu. 2015. gadā Aleksandrs Šličkovs tika iecelts Pasaules Tekvondo federācijas paratekvondo vadības institūcijā.
Kultūras pasākumi
Šličkovs ir Voldemāra Andersona fotodarbu kolekcijas īpašnieks. 2016. gadā nekomerciālas partnerības „Nacionālo tradīciju, kultūras un mākslas atbalsta un attīstības atbalsta centrs „Laiku saikne“" aizbildniecībā Maskavā organizēja latviešu mākslinieka un fotogrāfa izstādi „Vēstures virpulī: latviešu strēlnieka liktenis”. Izstādes atklāšana notika 2016. gada 20. septembrī M. Rudomino vārdā nosauktajā Viskrievijas ārvalstu literatūras bibliotēkā. Atklāšanā piedalījās Latvijas Republikas Ārkārtējā un pilnvarotā vēstnieka vietniece Ineta Celmiņa, mākslinieks Nikass Safronovs, ārzemju literatūras ģenerāldirektors Vadims Duda, bankas Югра prezidents Aleksejs Ņefjodovs un citi. Kopumā izstādi apmeklēja vairāk nekā 10 000 cilvēku.
Johans Ludvigs Aleksandrs fon Laudons
Johans Ludvigs Aleksandrs fon Laudons (de, vēlāk Loudons; dzimis ), miris ) bija Rīgā dzimis Austrijas impērijas armijas feldmaršalleitnants.
Dzīvesgājums
Dzimis 1767. gadā Rīgā Krievijas impērijas armijas leitnanta Johana Reinholda fon Laudona (1714-1787) ģimenē. Jau kā pusaudzis sāka dienēt Krievijas armijā, tad pārgāja Austrijas armijas dienastā kādā no viņa tēvoča Ernesta Gideona fon Laudona komandētajām karaspēka vienībām.
Austrijas-Krievijas-Turcijas kara (1787—1792) laikā viņš pulkvežleitnanta pakāpē piedalījās uzbrukumā turku varā esošajai Bosnijai un Serbijai 1789. gadā, kas noslēdzās ar Belgradas aplenkumu 1789. gadā. 1790. gadā viņa tēvocis pēkšņi nomira militārās kampaņas laikā pret Prūsiju. Johans Ludvigs mantoja tēvoča pili Hadersdorfā un 1791. gadā apprecējās.
Piedalījās Pirmās koalīcijas karā pret Franciju (1792—1797), 1796. gadā tika paaugstināts ģenerālmajora pakāpē, vadīja brigādi kaujās pret frančiem Tiroles Alpos. Otrās koalīcijas karā pret Franciju (1798/99–1801/02) viņš sekmīgi vadīja grenadieru brigādi kaujā pie Novi (1799), 1800. gadā viņu paaugstināja feldmaršalleitnanta pakāpē un nosūtīja uz Galīcijas provinci. Trešās koalīcijas karā pret Franciju (1805) viņš kaujā pie Ulmas krita franču gūstā. Piektās koalīcijas karā pret Franciju (1809) Laudons neveiksmīgi komandēja rezerves karaspēka vienības Morāvijā un pēc Austrijas sakāves tika atvaļināts no karadienesta.
Miris savā pilī Hadersdorfā 1822. gadā.
European Hit Radio Top 100 (2014)
Šis ir European Hit Radio 2014. gada noslēguma Top 100. Tops tika atskaņots radiostacijā European Hit Radio trešdien, 2014. gada 31. decembrī plkst. 12.00. Topu vadīja DJ Roberts Lejasmeijers.
Top 100 sastādīšanas princips
European Hit Radio Top 100 tiek sastādīts pamatojoties uz klausītāju balsojuma rezultātiem, kas, ik nedēļu, tiek apkopoti Top 40. Topa veidošanas procesā piedalās visas dziesmas, kas kaut reizi ir pabijušas Top 40 sarakstā. No visām vidēji 250 līdz 280 gada laikā Top 40 iekļuvušajām dziesmām, tiek noteiktas populārākās 100.
Katrai dziesmai, kas kaut reizi ir iekļuvusi Top 40, tiek piešķirts punktu skaits, atkarībā no dziesmas atrašanās vietas topā. Piemēram, ja dziesma iknedēļas Top 40 ieņem 1. vietu, tad dziesmai tiek pieskaitīts 1 punkts, ja dziesma ieņem 12. vietu, tad 12 punkti, ja 37. vietu, tad 37 punkti un tā tālāk. Nedēļās, kurās dziesma nav iekļuvusi Top 40 populārāko dziesmu sarakstā, dziesmai tiek pieskaitīts 41 punkts. Veidojot Top 100, visi punkti tiek skaitīti kopā un augstāko vietu iegūst dziesma ar vismazāko punktu skaitu. Ja vairākām dziesmām ir vienāds punktu skaits, tad augstākā vietā nonāk tā dziesma, kurai ir bijusi augstākā vieta Top 40, tad nākamā augstākā vieta un tā tālāk.
Piezīmes
N — nedēļas Top 40, Av — augstākā vieta Top 40, NAv — nedēļas augstākajā vietā
Novoselki
Novoselki var būt:
BA-10
BA-10 bija 1930. gadu Padomju Savienības vidējās klases bruņuautomobilis.
Līdz mūsdienām saglabājušies
Vienīgais BA-10 eksemplārs, kurš saglabājies līdz mūsdienām atrodas Somijā, Parolas Tanku muzejā.
Nikolajs Builovs
Nikolajs Builovs (1933) ir Latvijas krievu jūrnieks un sabiedriskais darbinieks. Bijušais kuģa kapteinis. 1990. gadā viņu ievēlēja par Latvijas Republikas Augstākās padomes deputātu no 50. Rīgas vēlēšanu apgabala. Bija viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība". Augusta puča 1991. gada 21. augustā Nikolajs Builovs balsoja pret konstitucionālā likuma “Par Latvijas Republikas valstisko statusu” pieņemšanu.
Novoseļje
Novoseļje var būt:
Grieķijas pilsoņu karš
No ģeopolitiskā viedokļa Grieķijas pilsoņu karš bija pirmais Aukstā kara posms starp Lielbritāniju un ASV, no vienas puses, un PSRS un tās sabiedrotajiem, no otras puses. Komunistu sakāve, kuriem Padomju Savienība pārtrauca sniegt palīdzību, galu galā noveda pie Grieķijas iestāšanās NATO (1952. gadā) un ASV ietekmes nostiprināšanās Egejas jūrā.
Karš prasīja 158 000 dzīvību. Kopumā bija 1 miljons bēgļu.
Černoste (Maltas pagasts)
Černoste ir ciems Rēzeknes novada Maltas pagastā. Izvietojies pagasta dienvidu daļā 8,4 km no pagasta centra Maltas, 28,8 km no novada centra Rēzeknes un 237,4 km no Rīgas.
Apdzīvotā vieta izvietojusies Černostes ezera austrumu krastā.
Pirms 2009. gadā noslēgtās administratīvi teritoriālās reformas atradās Rēzeknes rajonā.
Mazie Ģeņģeri
Ciema apkārtnē atrodas Lābiņu grava.
Ondzuļi
Ondzuļi var būt:
Trindadi
Trindadi (pt — ‘Trīsvienības sala’) ir Brazīlijai piederoša neapdzīvota vulkāniska sala Atlantijas okeānā. Atrodas ap 1150 km no Dienvidamerikas piekrastes un administratīvi ietilpst Espiritu Santu štatā. Sala ir aktīvs stratovulkāns ar vairākiem krāteriem un lavas konusiem. Salā nav pastāvīgo iedzīvotāju, izvietots Brazīlijas Kara flotes postenis un meteostacija.
Trindadi 1502. gadā atklāja portugāļu jūrasbraucējs, Vasko da Gamas brālēns, Eštivau da Gama, kurš tās kopā ar netālu esošajām Martina Vasa salām pasludināja par Brazīlijas Impērijas daļu.
Pļavas ķirzaka
Pļavas ķirzaka (Lacerta vivipara) ir ķirzaku ģints rāpulis. Tas dzīvo visā Eirāzijas teritorijā no Islandes līdz Japānai, izņemot Vidusjūras un Melnās jūras reģionus. Bieži sastopama arī Latvijā. No visiem rāpuļiem pļavas ķirzaka ir vistālāk uz ziemeļiem dzīvojošā suga — tā ir sastopama arī pie Ziemeļu polārā loka. Vairums pļavas ķirzakas populācijas ir dzīvdzemdētājas, nevis oldējējas, kādas savukārt ir lielais vairums ķirzaku. Pļavas ķirzakas barojas ar bezmugurkaulniekiem, parasti sīkiem kukaiņiem.
2023. gadā pļavas ķirzaka, kopā ar sila ķirzaku, tika atzīta par Gada dzīvnieku.
Monika Railija
Monika Railija (Monique Riley; dzimusi 1995. gada 23. novembrī) ir Austrālijas modele un aktrise, konkursa Miss Universe Australia 2022 uzvarētāja.
Kastri
Kastri (, izunā: ) ir Karību valsts Sentlūsijas galvaspilsēta. 2001. gadā pilsētā dzīvoja 61 341 iedzīvotāji, kas ir aptuveni trešā daļa no visiem valsts iedzīvotajiem. Pilsētu ar nosaukumu Carenage 1650. gadā dibināja franči. 1756. gadā tā tika pārsaukta uz pašreizējo nosaukumu. Pilsētas nozīmīgākā tautsaimniecības nozare ir tūrisms.
Zaļā brīvība
Zaļā brīvība ir nevalstiska vides aizsardzības organizācija, kas dibināta 1993. gadā kā Vides aizsardzības kluba Zaļā bibliotēka un pārreģistrēta 2000. gadā kā "Zaļā brīvība". Organizācijas mērķis ir "attīstīt sabiedrību, kura dzīvo saskaņā ar sevi un apkārtējo vidi", un noteiktie darbības virzieni iekļauj lgtspējīgu attīstību, videi draudzīgu patēriņu un ražošanu, klimatu un enerģiju, kā arī cilvēktiesības un "godīgu tirdzniecību". Nozīmīgu vietu organizācijas darbībā ieņem pilsoniskās nepakļāvības un pretošanās principi.
Smaiļošana un kanoe airēšana 2012. gada vasaras olimpiskajās spēlēs
Smaiļošanā un kanoe airēšanā 2012. gada vasaras olimpiskajās spēlēs tiek sadalīti 16 medaļu komplekti — 11 vīriešiem un 3 sievietēm. Sacensības notiek no līdz  slalomā, savukārt no  līdz  — sprintā. Latviju pārstāvēs viena komanda K2 200 metru distancē: Aleksejs Rumjancevs un Krists Straume.
Vecgaiķi
Vecgaiķi, agrāk arī Gaiķi, ir ciems Saldus novada Gaiķu pagastā. Izvietojies pagasta austrumdaļā pie autoceļa V1430 4 km no pagasta centra Satiķiem, 15,5 km no novada centra Saldus un 132 km no Rīgas. Vecgaiķos atrodas Gaiķu pamatskola. Ciems veidojies ap Gaiķu muižas (Gaiken) centru, kas ir vietējas nozīmes kultūrvēstures piemineklis.
Oļegs Latiševs
Oļegs Latiševs (dzimis 1980. gada 1. jūnijā Rīgā) ir FIBA starptautiskās kategorijas basketbola tiesnesis. Kopš 2003. gada tiesā FIBA spēles, kopš 2007. gada — Eirolīgu. Līdz 2016. gada jūnijam Latiševs kopumā ir tiesājis vairāk nekā 450 FIBA un Eirolīgas organizētu spēļu.
Tiesneša darbību Latiševs ir sācis 15 gadu vecumā (1995. gadā), iegūstot spēles tiesneša licenci un saņemot uzaicinājumu tiesneša statusā piedalīties Latvijas jaunatnes līgas sacensības.
Kopš 2004. gada Latiševu regulāri aicina apkalpot svarīgākos Eiropas un pasaules basketbola turnīrus. Uz visām EuroBasket sacīkstēm Latiševs kā tiesnesis tiek aicināts kopš 2005. gada. Viņa kontā ir arī dalība divos FIBA Pasaules kausa basketbolā turnīros un deviņās Eirolīgas sezonās, piecās no kurām viņš kā tiesnesis ir piedalījies arī finālsacensībās. Apkalpojis 2012. gada un basketbola turnīru.
Biogrāfija
Ar sportu Latiševs aizrāvās jau bērnībā. Basketbolā viņš ienāca vēlu, 12 gadu vecumā.
Tiesneša darbību Latiševs ir sācis 15 gadu vecumā (1995. gadā), iegūstot spēles tiesneša licenci un saņemot uzaicinājumu tiesneša statusā piedalīties Latvijas jaunatnes līgas sacensības. Pēc piecu sezonu darba Latiševs ieguva nacionālā tiesneša kategoriju un kļuva par Latvijas Basketbola virslīgas tiesnesi.
2003. gadā Latiševam tika piešķirta FIBA tiesneša licence. Bijis viens no jaunākajiem basketbola tiesnešiem Eiropā, kas saņēmis starptautiskās kategorijas licenci.
Orehovka
Orehovka var būt:
Oļegs Latiševs
Biogrāfija
2007. gadā Latiševs sāka vadīt Latvijas Basketbola federācijas Tiesnešu komiteju. Latiševs izstrādāja jauno tiesnešu kuratoru programmu. Viņš regulāri organizē jauno tiesnešu seminārus. Latiševa vadībā komiteja ir pieņēmusi lēmumus par atļaujām četriem Latvijas tiesnešiem kārtot FIBA eksāmenus; trīs no šiem tiesnešiem ir veiksmīgi nokārtojuši Starptautiskās basketbola federācijas licenci. Latiševs vada rehabilitācijas centru “Fiziocentrs”, kas specializējas ergoterapijā, ārstnieciskajā vingrošanā, teipingā un ultraskaņas terapijā.
Darbs FIBA Europe
Latiševs FIBA Europe spēles sāka tiesāt 2003. gadā, iesaistoties Eiropas 4. līmeņa sacensību (atbilstoši Eiropas profesionālo basketbola klubu sistēmas/European professional club basketball system klasifikācijai) — tostarp FIBA EuroCup Challenge (Eirokausu izaicinājuma sacīkstes) — apkalpošanā. Šī līga, kurā piedalījās nacionālās izlases, tika izveidota 2002. gadā, bet 2006. gadā beidza eksistēt.
Latiševs ir apkalpojis arī citus FIBA Europe rīkotus turnīrus; viņš ir tiesājis kopumā 267 FIBA Europe organizētas spēles.
Tā 2003/2004. gada sezonā Latiševs tika uzaicināts uz Eiropas kontinentālo čempionātu basketbolā jauniešiem līdz 16 gadu vecumam (FIBA Europe Under-16 Championship). Rezultātā kopš 2004. gada Latiševs ir kļuvis par pastāvīgu tiesnesi Eiropas jauniešu basketbola čempionātos vecuma grupās līdz 16, līdz 18 un līdz 20 gadiem (FIBA Europe Under-16, Under-18, Under-20 Championship).
Jau 2005. gadā Latiševu regulāri izsauca tiesāt Eiropas meistarsacīkstes basketbolā Eurobasket, kuras FIBA rīko reizi divos gados un kurās piedalās Eiropas valstu nacionālās izlases, kas kvalificējušās FIBA basketbola Pasaules kausam (FIBA Basketball World Cup) un olimpiskajām spēlēm.
Darbs Eirolīgā
Kad sadarbība ar FIBA Europe bija ilgusi četras sezonas, 2007/2008. gadā Latiševu sāk aicināt uz 1., augstākā līmeņa (Eirolīgas) un Eiropas transnacionālo basketbola sacīkšu otrā ešelona (Basketbola Eirokauss/Basketball Eurocup, pazīstams arī kā ULEB Eirokauss) turnīriem. FIBA Europe dalībvalstīm šo sacensību organizētājs un operators ir Eirolīga. Latiševa un Basketbola Eirolīgai (Euroleague Basketball) veidojas ļoti sekmīga sadarbība. Arvien vairāk ir tādu Eirolīgas spēļu, kuras apkalpot tiek aicināts tieši Latiševs. Jau trešajā Eirolīgas un Latiševa sadarbības sezonā Oļegam tika uzticēts tiesāt četru komandu finālturnīru.
Savas tiesneša karjeras laikā Latiševs ir apkalpojis piecus Eirolīgas četru komandu finālturnīrus. Latiševa dalība Eirolīgas sacensībās atsevišķās sezonās ir bijusi šāda: 2007/2008 — 6 spēles, 2008/2009 — 7 spēles, 2009/2010 — 11 spēles, 2010/2011 — 13 spēles, 2011/2012 — 12 spēles, 2012/2013 — 21 spēle, 2013/2014 — 19 spēles, 2014/2015 — 18 spēles, 2015/2016 — 28 spēles. Tādējādi 2016. gadā Latiševs sasniedza personisko rekordu apkalpoto spēļu skaita ziņā: šajā gadā viņš apkalpoja kopumā 135 spēles.
Latiševa piedalīšanās ULEB Eirokausa sacensību tiesāšanā atsevišķās sezonās ir bijusi šāda: 2007/2008 — 5 spēles, 2008/2009 — 8 spēles, 2009/2010 — 3 spēles, 2010/2011 — 4 spēles, 2011/2012 — 7 spēles, 2012/2013 — 3 spēles, 2013/2014 — 8 spēles, 2014/2015 — 6 spēles, 2015/2016 — 3 spēles. Kopumā 47 spēles.
Sadarbība ar NBA
Latiševam ir pieredze arī Nacionālās basketbola asociācijas (National Basketball Association, NBA) rīkotos turnīros. 2013. gadā Latiševs apkalpoja NBA vasaras līgas spēles Lasvegasā, ASV. Šis pasākums notika FIBA tiesnešu apmācības programmas ietvarā; šīs programmas mērķis bija pieredzes apmaiņa starp labākajiem FIBA tiesnešiem no Eiropas, Āzijas un Okeānijas un ASV vadošajiem tiesnešiem. 2015. gadā Latiševs tiesāja NBA spēles “Global Games” ietvaros (ārpus ASV un Kanādas notiekošu maču sērija, kurā piedalās NBA komandas).
Karjeras lielākie sasniegumi
Viens no lielākajiem sasniegumiem Latiševa tiesneša karjerā ir dalība olimpiskajās spēlēs: Londonā (2012. gadā) un Riodežaneiro (2016. gadā). Londonas olimpiādi 2012. gadā apkalpoja 30 FIBA basketbola tiesneši, to vidū 13 bija eiropieši. Starp Eiropas tiesnešiem bija arī Latiševs. Mūsdienu neatkarīgās Latvijas vēsturē tas ir pirmais gadījums, kad uz olimpiskajām spēlēm tiek uzaicināts Latvijas tiesnesis. Pirms tam dažāda līmeņa olimpiskajos turnīros no Latvijas ir piedalījušies tiesneši Valdemārs Baumanis (1936. gadā), Aleksandrs Gomeļskis (1956. gadā) un Mariss Bernāts (1980. gadā). 2012. gada olimpiskajās spēlēs Latiševs tiesāja septiņas spēles, tostarp sieviešu turnīra ceturtdaļfināla spēli starp Austrālijas un Ķīnas izlasēm.
Nozīmīgi soļi karjerā bijusi dalība FIBA basketbola Pasaules kausa (FIBA Basketball World Cup) spēlēs. FIBA basketbola Pasaules kausa spēles Latiševs ir apkalpojis 2010. gadā (Turcijā) un 2014. gadā (Spānijā).
Jevgeņijs Timkins
Jevgeņijs Timkins (dzimis ) ir krievu hokejists, labās malas uzbrucējs. Pašlaik (2020) Timkins spēlē Kontinentālās hokeja līgas kluba Sanktpēterburgas SKA sastāvā.
Spēlētāja karjera
Ilgāku laiku aizvadījis Omskas "Avangard" otrajā komandā Krievijas Pirmajā līgā, profesionāļa karjeru Timkins sāka 2008.—09. gada sezonā, pusi kuras uzbrucējs aizvadīja "Avangard" pamatsastāvā. Arī 2009.—10. gada sezonā Timkinam vēl neizdevās nostiprināties KHL, "Avangard" rindās aizvadot vien 20 spēles.
2010.—11. gada sezonu uzbrucējs aizvadīja ECHL vienībā Floridas "Everblades", taču tad atgriezās KHL, pievienojoties Čehovas "Vitjaz" rindām. Gan 2011.—12., gan arī 2012.—13. gada sezonās viņš bija viens no komandas rezultatīvākajiem spēlētājiem. 2013.—14. gada sezonā kopā ar Magņitogorskas "Metallurg" izcīnīja Gagarina kausu, finālsērijā ar 4—3 pārspējot Prāgas "Lev". 2013. gada maijā noslēdza trīs gadu līgumu ar Magņitogorskas "Metallurg". 2016. gadā kopā ar "Metallurg" otro reizi izcīnīja Gagarina kausu. Komandas sastāvā Timkins aizvadīja septiņas sezonas, līdz 2020. gada maijā pievienojās Sanktpēterburgas SKA.
Orinski
Orinski var būt:
Centrālais Bjarezinas līdzenums
Centrālais Bjarezinas līdzenums (be) ir līdzenums Baltkrievijas vidienē, daļa no Austrumeiropas līdzenuma. Izvietojies Minskas, Mogiļovas un Gomeļas apgabalu teritorijā Bjarezinas, Drucas un Pcičas upju baseinos. Platība ap 28 000 km², augstums 150—180 m vjl, pazeminoties no ziemeļiem uz dienvidiem. Morēnu pauguraines, plaši smiltāji, pazeminājumos — purvi. Ievērojamās platībās aramzeme, bet ir arī ievērojami skujkoku un jauktie meži, dienviddaļā — ozolu un skābaržu meži.
Mazie Joksti (Rušonas pagasts)
Mazie Joksti ir ciems Rušonas pagastā, Riebiņu novadā. Atrodas 232 km attālumā no Rīgas.
Apdzīvotā vieta atrodas pie autoceļa A13. Ciema apkārtnē atrodas Zolvas ezers, atpūtas bāze.
Osinovka
Osinovka var būt:
Latvijas vērtīgāko uzņēmumu uzskaitījums
Šajā uzskaitījumā apkopoti Latvijas vērtīgākie uzņēmumi saskaņā ar investīciju pakalpojumu sniedzēja Prudentia un biržas Nasdaq Riga kopš 2005. gada veidoto Latvijas vērtīgāko uzņēmumu TOP101.
Osinovka
kā aŗī
Singapūras futbola izlase
Singapūras futbola izlase ir nacionālā futbola komanda, kas pārstāv Singapūru starptautiskās futbola sacensībās. Singapūras futbola izlasi pārvalda Singapūras Futbola asociācija.
Viduki
Viduki ir ciems Preiļu novada Aglonas pagastā. Izvietojies pagasta rietumu daļā 30 km no novada centra Preiļiem, 10 km no pagasta centra Aglonas un 240 km no Rīgas. Apdzīvotā vieta daļēji izzudusi.
Apdzīvotā vieta izvietojusies Pakaļņa ezera krastā pie Tartaka ietekas.
Pirms 2009. gadā noslēgtās administratīvi teritoriālās reformas atradās Preiļu rajonā.
Melngalvju nams (Tallina)
Melngalvju nams (et) ir ēka Tallinā, Pika ielā 26, viena no nedaudzajām Renesanses stila celtnēm pilsētā, bijusī melngalvju brālības galvenā mītne.
Melngalvju brālība šo māju iegādājās 1517. gadā, bet tagadējo izskatu tā ieguva 1597. gadā, kad to pārbūvēja arhitekta Arenta Pasera vadībā. Greznās durvis veidotas 1640. gados.
Mūsdienās komplekss sastāv no trijām atsevišķām ēkām, tajās ir četras lielākas zāles un vairākas citas telpas, ko izmanto dažādiem pasākumiem. Baltā zāle celta 1531.—32. gadā, bet pārbūvēta rekonstrukcijā no 1909. līdz 1911. gadam. 1919. gadā melngalvji iegādājās Svēta Olafa ģildes zāli, kuras interjers radīts 15. gadsimta sākumā. To pārbūvēja laikā no 1919. līdz 1922. gadam.
Eiropas Patentu iestāde
Eiropas Patentu iestāde ir Eiropas Patentu organizācijas struktūrvienība. Eiropas Patentu iestāde atrodas Minhenē, tai ir filiāles Hāgā, Berlīnē un Vīnē, kā arī birojs Briselē. Eiropas Patentu iestāde tika izveidota 1977. gadā. Eiropas Patentu iestādi vada prezidents.
Eiropas Patentu iestādes galvenās funkcijas ir izskatīt Eiropas patentu pieteikumus un piešķirt Eiropas patentus. Eiropas patents katrā dalībvalstī, attiecībā uz kuru tas piešķirts, bauda tādas pašas tiesības un ir pakļauts tādiem pašiem nosacījumiem kā dalībvalsts nacionālais patents.
Avecāno
Avecāno (it, vai ) ir pilsēta Itālijā, Abruco reģionā. 2016. gadā Avecāno dzīvoja 42,5 tūkstoši iedzīvotāju. Tā ir otra lielākā pilsēta L'Akvilas provincē un sestā lielākā Abruco reģionā. 1915. gadā pilsētu nopostīja zemestrīce. Otrreiz tā tika nopostīta 1944. gadā, kad tā tika sabombardēta Otrā pasaules kara laikā.